****

**Fakulteta za socialno delo, Univerze v Ljubljani v sodelovanju z Zvezo nevladnih organizaciji na področju drog in zasvojenosti ter Pedagoško Fakulteto, Univerze v Ljubljani vabi na mednarodno konferenco z naslovom**

***VARNOST ZA VSE***

***IZZIVI »ODPRTE SCENE«***

**19.04.2019 od 9:00 do 13:00 na Fakulteti za socialno delo, Univerze v Ljubljani v predavalnici 1.**

Mednarodna konferenca sledi nizu dogodkov, ki od leta 2016 potekajo z namenom reševanja problematike *Odprte scene uživanja drog*. Dosedanje izkušnje kažejo nujnost multidisciplinarnega premisleka in vključevanja vseh akterjev pri razvijanju dobrih praks pri zagotavljanju varnosti: uporabnikov, meščanov in strokovnjakov na mikro, mezzo in makro ravni. Tokrat bomo na konferenci obravnavali možnosti aplikacije dobrih praks v slovenskem prostoru in k sodelovanju smo povabili priznane strokovnjake iz tujine. Heino Stöver, Nemčija, Moritz Konradi, Nemčija, Jason Farrell, Nizozemska, so uveljavljeni strokovnjaki, ki že več let v mednarodnem prostoru delujejo na področju zmanjševanja škode in urejanja problematike odprtih scen uživanja drog.

V prvem delu konference bodo predstavljeni ključni programi in načini dela, ki so temeljni pri zagotavljanju varnosti v skupnosti in urbanem okolju – tako na zagotavljanju varnosti na odprtih javnih prostorih kot v prostorih izvajanja programov in storitev. V nadaljevanju bo delo potekalo v manjših skupinah, usmerjeno bo v diskusijo o razvoju inovativnih pristopov pri zagotavljanju varnosti v različnih okoljih in prostorih, problematiki konfliktnih situacij in zagotavljanju varnosti v mestu kot celoti.

Cilj konference je vzpostavljanje možnosti spoštljivega sobivanja. Udeležbo potrdite na spletni prijavi <https://forms.gle/RMVCjVxf2ZbLAnDD8>

**PROGRAM**

8:30 - 9:00 Registracija

 **1. del: 9:00 – 11:00 Izhodišča**9:00 - 9:15 doc. dr. *Vera Grebenc*: Med nadzorom, toleranco in ignoranco

9:15 - 9:30 doc. dr. *Andrej Kastelic*: Izzivi varnosti

9:30 - 11:00 Vabljena predavanja gostov iz tujine

9:30 - 10:00 *Heino Stöver*: Dejavniki vzpostavitve varnosti v mestih.

10:00 - 10:30 *Moritz Konradi*: Predstavitev projekta EFUS (European Foundation for Urban Security) v praksi.

10:30 - 11:00 *Jason Farrell*: »Policy advocacy«

11:00 – 11:15 Odmor

**2. del: 11:15 - 12:00 Vzporedne diskusijske delavnice**

*Razvoju inovativnih pristopov pri zagotavljanju varnosti v različnih okoljih in prostorih*

(program dela v skupinah bo posredovan naknadno)

12:00-12:15 Odmor

**12:15 – 13:00 Zaključek:** Predstavitev glavnih ugotovitev in nadaljnje načrtovanje (vodi Špela Razpotnik).